KOMISIJOS KOMUNIKATAS EUROPOS PARLAMENTUIpagal Sutarties dėl Europos Sąjungos veikimo 294 straipsnio 6 dalį Tarybos pozicijos dėl Komisijos komunikato Europos Parlamentui pagal Sutarties dėl Europos Sąjungos veikimo 294 straipsnio 6 dalį dėl per pirmąjį svarstymą Tarybos priimtos pozicijos dėl Europos Parlamento ir Tarybos direktyvos, kuria dėl skiepijimo nuo mėlynojo liežuvio ligos iš dalies keičiama Direktyva 2000/75/EB, priėmimo /* KOM/2011/0943 galutinis - 2010/0326 (COD) */





2010/0326 (COD) KOMISIJOS KOMUNIKATAS EUROPOS PARLAMENTUI pagal Sutarties dėl Europos Sąjungos veikimo 294 straipsnio 6 dalį Tarybos pozicijos dėl Komisijos komunikato Europos Parlamentui pagal Sutarties dėl Europos Sąjungos veikimo 294 straipsnio 6 dalį dėl per pirmąjį svarstymą Tarybos priimtos pozicijos dėl Europos Parlamento ir Tarybos direktyvos, kuria dėl skiepijimo nuo mėlynojo liežuvio ligos iš dalies keičiama Direktyva 2000/75/EB, priėmimo 1. PAGRINDINIAI FAKTAI Pasiūlymo perdavimo Europos Parlamentui ir Tarybai data (dokumentas COM(2010 (666)/EB galutinis – / COD): 2010/0326 | 2010 m. lapkričio 15 d. | Europos ekonomikos ir socialinių reikalų komiteto nuomonės pateikimo data | 2011 m. kovo 15 d. | Europos Parlamento per pirmąjį svarstymą priimtos pozicijos data | 2011 m. balandžio 7 d. | Tarybos pozicijos priėmimo data | 2011 m. gruodžio 15 d. | 2010 m. lapkričio 15 d. Komisija teisės aktų leidėjui pateikė pasiūlymą dėl Tarybos direktyvos, kuria iš dalies keičiamos Direktyvos 2000/75/EB[1] nuostatos dėl skiepijimo nuo atrajotojų (galvijų, avių, ožkų) mėlynojo liežuvio ligos (COM(2010) 666), kuri pastarąjį dešimtmetį ES sukėlė didelių ekonominių nuostolių. Šio Komisijos pasiūlymo teisinis pagrindas - 1992 m. gruodžio 17 d. Tarybos direktyva 92/119/EEB, nustatanti Bendrijos bendrąsias tam tikrų gyvūnų ligų kontrolės priemones ir konkrečias priemones nuo kiaulių vezikulinės ligos[2], ypač jos 15 straipsnio antra įtrauka. Diskusijų Taryboje metu, 2011 m. sausio 13 d. pasiūlymą pateikus techniniam svarstymui Veterinarijos vyriausiųjų pareigūnų ir Patarėjų / atašė žemės ūkio klausimais posėdyje, nei viena valstybė narė neprieštaravo šio pasiūlymo tekstui. Nuolatinių atstovų komitetas vienbalsiai pripažino, kad šį klausimą reikia skubiai išspręsti, ir 2011 m. sausio 26 d. nesvarstant priėmė valstybių narių poziciją. Nuolatinių atstovų komiteto pirmininkas 2011 m. sausio 26 d. raštu perdavė Komisijos pasiūlymą Europos Parlamentui, kartu siūlydamas, kad abu teisės aktų leidėjai pagal įprastą teisėkūros procedūrą pakeistų šio pasiūlymo teisinį pagrindą nauju – SESV 43 straipsnio 2 dalimi. Be to, Nuolatinių atstovų komitetas paragino Parlamentą skubos tvarka išspręsti šį klausimą, kad būtų laikomasi Komisijos pasiūlyme numatytų terminų. 2011 m. balandžio 7 d. Europos Parlamentas priėmė nuomonę per pirmąjį svarstymą. Įvertinusi šią nuomonę Komisija nepakeitė savo pasiūlymo. Taryba jau pareiškė remianti Komisijos siūlomas priemones ir taip pat yra pasirengusi pritarti Europos Parlamento priimtiems nežymiems pakeitimams. Horizontalusis atitikties lentelių klausimas dabar yra reglamentuojamas tarpinstituciniu susitarimu, kurį 2011 m. rugsėjo 29 d. patvirtino Konkurencingumo taryba, o 2011 m. spalio 20 d. — Europos Parlamento Pirmininkų konferencija. Kad būtų paankstintas antrasis svarstymas, Taryba priėmė savo poziciją per pirmąjį svarstymą gruodžio 15 d. Ekonomikos ir socialinių reikalų komitetas priėmė savo nuomonę 2011 m. kovo 15 d. (NAT/512), pranešėjas — Ludvík Jírovec. 2. KOMISIJOS PASIūLYMO TIKSLAS Šiuo Komisijos pasiūlymu siekiama lanksčiau vykdyti skiepijimą nuo mėlynojo liežuvio ligos, leidžiant skiepyti gyvūnus ir teritorijose, kuriose neribojamas jų judėjimas. Komisijos pasiūlymu tokiu būdu iš dalies keičiama Tarybos Direktyva 2000/75/EB. 5 straipsnis iš dalies keičiamas taip, kad kompetetingos įstaigos leistų skiepyti nuo mėlynojo liežuvio ligos, jeigu atliekamas konkretus rizikos vertinimas. Direktyvos 2000/75/EB 8 straipsnio 2 dalies b punkto pakeitimu nebus leidžiama priežiūros zonoje skiepyti naudojant „modifikuotas gyvas praskiestas“ vakcinas. Šiuo pasiūlymu taip pat numatyta iš dalies pakeisti direktyvos 10 straipsnio 2 dalį, kad šiuo metu galiojantis draudimas priežiūros zonoje naudoti bet kokias vakcinas būtų taikomas tik skiepijimui „modifikuotomis gyvomis praskiestomis“ vakcinomis ir tokiu būdu leisti naudoti saugesnes „inaktyvintas“ vakcinas. Be to, Komisijos pasiūlyme numatoma, kad valstybėms narėms priėmus minėtas nuostatas, jos pateiks Komisijai tų nuostatų tekstus bei tų nuostatų ir šios direktyvos atitikties lentelę. 3 . PASTABOS DėL TARYBOS POZICIJOS Taryba laikosi pozicijos, kad, nepaisant Komisijos siūlymo, teisiniu pagrindu turėtų būti pasirenkama SESV 43 straipsnio 2 dalis, kadangi Lisabonos sutartimi nustatyta įprasta teisėkūros procedūra taikoma, kai pasiūlymai pateikiami remiantis 43 straipsniu. Komisija šiam teisinio pagrindo pakeitimui neprieštarauja. Kadangi Taryba pritaria galimybei skiepyti gyvūnus nuo mėlynojo liežuvio ligos ir teritorijose, kuriose neribojamas jų judėjimas, kaip numatyta Komisijos pasiūlyme, Komisija remia Tarybos poziciją. Atsižvelgdama į tai, kad pasiūlymo priėmimas vėluoja dėl tarpinstitucinių diskusijų, susijusių su atitikties lentelėmis, Taryba ketina atidėti pasiūlytas nacionalinių įstatymų ir kitų teisės aktų, būtinų, kad būtų laikomasi šios direktyvos, priėmimo bei paskelbimo ir tų nuostatų taikymo pradžios datas. Komisija pritaria tam atidėjimui, nes jis yra suderinamas su kitu skiepijimo sezonu. Taryba prieštarauja reikalavimui šiam pasiūlymui pateikti atitikties lentelę. Atsižvelgdama į tai, kad pasiūlyta nedaug esamos direktyvos, kuri į nacionalinę teisę buvo perkelta prieš dešimtmetį, pakeitimų, ir į tai, kad dėl to šių pakeitimų perkėlimą lengva patikrinti, Komisija sutinka, kad į šią direktyvą nebūtų įtraukta nuostata dėl atitikties lentelių. Europos Parlamentas pasiūlė pakeisti pasiūlymą iš esmės pakeičiant jo teisinį pagrindą į 43 straipsnio 2 dalį ir nustatant naujas įgyvendinimo datas, kad būtų užtikrintas jo vykdymas prasidėjus skiepijimo sezonui. Nei dėl vieno iš šių pakeitimų nekilo ginčų, tačiau tarpinstitucinės diskusijos dėl atitikties lentelių sustabdė pasiūlymo priėmimą. 4. IšVADA Komisija pritaria per pirmąjį svarstymą priimtai Tarybos pozicijai, kuria sudaromos sąlygos kuo greičiau pasiekti sutarimą per antrąjį svarstymą. [1] 2000 m. lapkričio 20 d. Tarybos direktyva 2000/75/EB, nustatanti mėlynojo liežuvio ligos kontrolės ir likvidavimo reikalavimus (OL L 327, 2000 12 22, p. 74). [2] OL L 62, 1993 3 15, p. 69.